text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Seks brúðarpør svara: Helt fíggjarætlanin til brúdleypið?
text: #000001
text: “Tað var eitt totalt “budget-brúdleyp”, men perfekt fyri okkum” – Linda F. Gaardbo
text: #000002
text: Ikki er tað altíð lætt at fáa fíggjarætlanina til eitt brúdleyp at ganga upp, og hoyra vit tí ofta, at fíggjarætlanin endaði við at vera nakað størri enn ætlað. Men hvussu kann ein sleppa undan hesum?
text: #000003
text: Vit spyrja her seks brúðarpør, sum hava verið ígjøgnum tað at fyrireika eitt brúdleyp, um tey fingu teirra fíggjarætlan at halda ella ikki, og hvat tey gjørdu rætt ella skeivt. Vónandi kann tað vera ein hjálp til komandi brúðarpør, soleiðis at tey kunnu læra okkurt frá hesum pørum.
text: #000004
text: Ætlað fíggjarætlan: So bíligt sum gjørligt.
text: #000006
text: Tað var sum so eingin ávís fíggjarætlan. Vit vistu bara, at vit ynsktu ikki at brúka alt ov nógvar pengar uppá tað, tí fyri okkum var tað ikki tað, sum hevði mest at siga, men at vit og okkara gestir høvdu eina góða løtu saman. Vit høvdu tí eitt bíligt brúdleyp og barnadóp saman.
text: #000007
text: Helt fíggjarætlanin?: Ja, heilt sikkurt. Eg veit ikki heilt, hvussu nógv vit hava goldið fyri dagin tilsamans, men tað hevur í øllum førum ikki verið nógv. Tað kostnaðarmiklasta við okkara stóra degi var fotografurin, sum kostaði kr. 5.000,-. Brúðarkjóli og klædningur hjá Bjarna skuldu vit ikki gjalda fyri. Skógvar bíløgdu vit á alnótini fyri uml. kr. 500-700,-. Brúðarbukettin kostaði kr. 500,-, ringarnir vóru teir somu sum vit tóku uppá, tá vit blivu trúlovaði. Prýði og tílíkt keypti eg alt í DK. Vit góvu ikki morgungávur, men valdu heldur at njóta, at vit nú vóru gift og høvdu givið hvørjum øðrum hvønn annan.
text: #000008
text: Endalig fíggjarætlan:Eg meti eitt stað millum kr. 6.000-10.000,-.
text: #000009
text: Vóru tit nøgd við tað, ella høvdu tit gjørt nakað øðrvísi, um møguligt?: Ja, dagurin kundi næstan ikki verið betri. Vit búðu í Danmark tá, og vóru bara heima í Føroyum fyri at hava barnadóp og blíva gift. Vit høvdu opið hús heima hjá foreldrunum hjá Bjarna, og familja og vinir hjálptu okkum við at gera allan matin. Kona gubba mín gjørdi brúðar- og dópskøkurnar. Vit fingu júst tann persónliga og hugnaliga dagin, vit ynsktu. Øll kundu tosa saman og vóru avslappaði, og eg haldi eisini, at gestirnir hjá okkum hugnaðu sær. Tað var eitt totalt “budget-brúdleyp”, men perfekt fyri okkum.
text: #000010
text: Helt fíggjarætlanin?: Nei, ikki heilt.
text: #000012
text: Hví ikki?: Vit brúktu uml. kr. 5.400,- yvir, tí vit valdu at gera okkurt eyka. Tónleikapostin valdu vit m.a. at raðfesta høgt, tí vit ynsktu at hava ein góðan bólk, sum kundi spæla alt kvøldið. Tann posturin fór tí við eini forholdsvís stórari upphædd.
text: #000013
text: Tit kunnu síggja, hvussu ymisku útreiðslurnar vóru deildar, á excel-arkinum her
text: #000014
text: Vit høvdu ein fantastiskan dag saman við okkara familju og vinum. Veðrið var av tí besta og maturin sera góður. Nógvar góðar talur, og veitslan vardi langt út á morgunin.
text: #000018
text: Helt fíggjarætlanin?: Ja – tí vit gjørdu ein lista har vit koyrdu allar útreiðslurnar inn á, tí vistu vit akkurát hvat alt kom at kosta. Vit royndu sum best at planleggja allar stórar og lítlar detaljur, og skrivaðu okkum ein lista við øllum, ið skuldi gerast til brúdleypið. Vit høvdu ikki avgjørt nakra upphædd áðrenn, og tóku tað sum tað kom. Tá vit vóru komin á mál, so vistu vit akkurát hvat í alt kom at kosta.
text: #000020
text: Endalig fíggjarætlan:Alt í alt kostaði brúdleypið okkum gott 80.000 kr.
text: #000021
text: Vóru tit nøgd við tað, ella høvdu tit gjørt nakað øðrvísi, um møguligt?: Vit vóru væl nøgd, tí vit høvdu fyrireika alt, og vistu tí akkurát, hvat alt kom at kosta.
text: #000022
text: Helt fíggjarætlanin?:Ja – Vit fingu góða hjálp frá familju, vinum og kenningum viðv. mat o.a.
text: #000024
text: Vóru tit nøgd við tað, ella høvdu tit gjørt nakað øðrvísi, um møguligt?: Vit valdu at hava borðhald fyri innbodnum. Vit høvdu 120 deiligar gestir, lekra døgurða-buffet (Annika og Mejken frá Kunoy gjørdu fantastiskan mat). Og so høvdu vit lekkurt kakuborð. Vit eru vælnøgd við dagin takka verið gott fólk rundan um okkum.
text: #000025
text: Men sum brúðarpør flest, so gloymdu vit ymiskt: At geva onkrum ábyrgdina av at koyra fløggini upp/niður, at onkur lat gávurnar upp fyri okkum, og so gloymdi eg eisini at pakka mær slættijarn og hársjampo við til hotellið (krisa, haha).
text: #000026
text: Vit høvdu ynskt í dag, at vit høvdu upptikið talurnar, og vit vildu eisini ynskt, at vit tóku fleiri myndir “dagen derpå”.
text: #000027
text: Men alt í alt, ein ógloymandi dagur.
text: #000028
text: Ætlað fíggjarætlan: Vit høvdu sum so ikki eina fíggjarætlan, men høvdu rokna ein “umleið-kostnað”, so vit høvdu okkurt at halda okkum til.
text: #000030
text: Hví ikki?: Nøkur ávís ting (t.d. klæðini, maturin og blómurnar) kostaði meira, enn vit høvdu væntað. Vit høvdu ikki nakað at fyrihalda okkum til, so tað var ringt at meta um, hvat kostnaðurin bleiv. Vit høvdu sett okkum fyri, at vit ikki ynsktu at spara uppá júst hesi tingini, og hetta var óivað orsøkin til, at tað bleiv eitt sindur kostnaðarmiklari, enn vit høvdu rokna út.
text: #000031
text: Endalig fíggjarætlan:Brúdleypið kostaði uml. kr. 10.-15.000,- meira, enn vit høvdu rokna út áðrenn, so tað var tó ikki ein heilt stórur munur.
text: #000032
text: Vóru tit nøgd við tað, ella høvdu tit gjørt nakað øðrvísi, um møguligt?: Ja, vit eru sera væl nøgd. Vit høvdu barnadóp og brúdleyp saman. Vit høvdu opið hús við einum matarborðið við heitum og køldum rættum. Áleið 300 fólk komu framvið. Dagurin var ein sunnudag frá kl.14-20, og alt gekk, sum vit høvdu vóna.
text: #000033
text: Helt fíggjarætlanin?: Hon helt ikki heilt.
text: #000035
text: Hví ikki?: Eitt sindur trupult at siga júst hví, hon ikki helt. Eg taki skyldina eitt sindur á meg sjálva. Maðurin var kanska ikki so væl tilvitaður um, hvussu dýrt tað ymiska var, sum eg ynskti at hava.
text: #000036
text: Vóru tit nøgd við tað, ella høvdu tit gjørt nakað øðrvísi, um møguligt?: Ja, vit eru sera væl nøgd við alt tað, sum vit brúktu eyka uppá. Um tað er nakað, sum vit høvdu broytt, hevði tað bert verið okkurt, sum kortini ikki hevði broytt fíggjarætlanina, so vit eru sera væl nøgd.
text: #000037
text: Tak fíggjarætlan niður her, sum tit sjálv kunnu útfylla
text: #000038